Gevangenes ontsnap uit oefenkamer by polisiekantoorLET WEL: Drie van die persone is intussen reeds weer in hegtenis geneem. Klik hier om meer te lees. Een van die gevangenes wat ontsnap het. Foto: SAPD Kol. Ronel Otto, woordvoerder van die polisie, het gesê die gevangenes het glo ontsnap deur die ogiesdraad in hul oefenkamer te sny. Otto het gesê ŉ dringende ondersoek is begin om te bepaal hoe die gevangenes dit reggekry het om die draad ongesiens te sny. Die vyf verdagtes wat ontsnap het, is Lazarus Moseamedi, Stanley Sipho Nkwana, Kgomotso Mokhabudi, Rufus Mkhawana en Dumisani Nukiwe Khosa. Hulle staan tereg op ŉ verskeidenheid ernstige aanklagte insluitend moord, poging tot moord, verkragting, gewapende roof en aanranding. Volgens Otto word Moseamedi aangekla vir die moord op ŉ polisieluitenant. Een van die gevangenes wat ontsnap het. Foto: SAPD Maroela Media het berig dat daar verlede maand ook vyf verhoorafwagtende gevangenes uit aanhouding in Malamulele in Limpopo ontsnap het nadat hulle ŉ polisiebeampte oorweldig het. Freddy Gwala Isiah Masenya, ŉ gevaarlike misdadiger, was meer as ŉ week op vrye voete nadat hy op 8 Junie by die Botlokwa-polisiekantoor noord van Polokwane uit aanhouding ontsnap het.